Source: https://www.epi.sk/zz/2002-656
Timestamp: 2019-12-16 03:12:00+00:00

Document:
656/2002 Z. z. Uznesenie vlády Slovenskej republiky k návrhu na uverejnenie Kolektívnej dohody v štátnej službe na ... | Pôvodný predpis
Hľadaj v 656/2002 ×
656/2002 Z. z.
Uznesenie č. 656/2002 Z. z.Uznesenie vlády Slovenskej republiky k návrhu na uverejnenie Kolektívnej dohody v štátnej službe na rok 2003 v Zbierke zákonov Slovenskej republiky
Čiastka 258/2002
Platnosť od 03.12.2002
Záväznosť od 03.12.2002
Pôvodný predpis 03.12.2002
zo 6. novembra 2002 č. 1214
k návrhu na uverejnenie Kolektívnej dohody v štátnej službe na rok 2003 v Zbierke zákonov Slovenskej republiky
Vláda Slovenskej republiky schválila 6. novembra 2002 znenie Kolektívnej dohody v štátnej službe na rok 2003, ktorá bola uzatvorená podľa § 145 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a podpísaná 13. novembra 2002, a podľa § 1 ods. 2 písm. c) zákona Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov rozhodla o jej uverejnení v Zbierke zákonov Slovenskej republiky.
Kolektívna dohoda v štátnej službe na rok 2003 tvorí prílohu k tomuto uzneseniu vlády Slovenskej republiky.
Kolektívna dohoda v štátnej službe na rok 2003 v súlade s § 146 ods. 4 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov nadobúda platnosť súčasne s nadobudnutím účinnosti zákona o štátnom rozpočte na rok 2003.
k uzneseniu vlády č. 656/2002 Z. z.
KOLEKTÍVNA DOHODA V ŠTÁTNEJ SLUŽBE
V záujme vytvárania priaznivejších podmienok vykonávania štátnej služby štátnymi zamestnancami na rok 2003
štátni zamestnanci zastúpení Konfederáciou odborových zväzov Slovenskej republiky
štát zastúpený v súlade s ustanovením § 145 ods. 2 písm. b) zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov
Ľubomírom Plaiom, predsedom Úradu pre štátnu službu,
JUDr. Milanom Hanzelom, generálnym prokurátorom Slovenskej republiky,
Kolektívnu dohodu v štátnej službe na rok 2003.
1. Kolektívna dohoda je uzatvorená v súlade s § 145 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon“). Kolektívna dohoda je záväzná pre všetkých štátnych zamestnancov a pre všetky služobné úrady.
2. Cieľom kolektívnej dohody je upraviť priaznivejšie podmienky vykonávania štátnej služby štátnymi zamestnancami na rok 2003.
II. Podmienky vykonávania štátnej služby
1. Služobný čas štátneho zamestnanca je 37 a 1/2 hodiny týždenne. Štátny zamestnanec, ktorý má služobný čas rozvrhnutý tak, že pravidelne vykonáva štátnu službu striedavo v oboch zmenách v dvojzmennej prevádzke, má služobný čas maximálne 36 a 1/4 hodiny týždenne a vo všetkých zmenách v trojzmennej prevádzke alebo v nepretržitej prevádzke má služobný čas maximálne 35 hodín týždenne.
2. Výmera dovolenky štátnych zamestnancov sa zvyšuje o jeden týždeň nad výmeru ustanovenú v § 71 ods. 1 zákona.
3. Povinný prídel sociálneho fondu je minimálne 1 % zo súhrnu funkčných platov zúčtovaných štátnym zamestnancom na výplatu na bežný rok.
4. Stupnica platových taríf štátnych zamestnancov podľa prílohy č. 2 zákona sa od 1. júla 2003 navýši o 5 %.
1. Po polročnom hodnotení vývoja kolektívnej dohody môže ktorákoľvek zo zmluvných strán žiadať o zmenu alebo doplnenie tejto kolektívnej dohody. Zmluvné strany sú povinné o návrhu na zmenu alebo doplnenie rokovať najneskôr 30 dní od jeho doručenia.
2. Zmluvné strany sa dohodli na výmene nevyhnutných informácií potrebných na uzavretie kolektívnej dohody na ďalšie obdobie.
3. Kolektívna dohoda v štátnej službe nadobúda platnosť súčasne s nadobudnutím účinnosti zákona o štátnom rozpočte na rok 2003, v ktorom sú zohľadnené výdavky súvisiace s podmienkami vykonávania štátnej služby podľa tejto dohody.
4. Kolektívna dohoda je vyhotovená v desiatich exemplároch. Zástupcovia štátu dostanú šesť exemplárov a Konfederácia odborových zväzov Slovenskej republiky štyri exempláre.
V Bratislave 13. novembra 2002
Zástupcovia za štát podľa § 145 Zástupca za štátnych zamestnancov
ods. 2 písm. b) zákona podľa § 145 ods. 2 písm. a) zákona
Ľubomír Plai v. r. Igor Lenský v. r.

References: § 145
 § 1
 § 146
 § 145
 § 145
 § 71
 § 145
 § 145